林峯瞓身演出跑到嘔 劉俊謙首拍動作戲冇得抖
2024年04月27日 12:01
東網電視
更多新聞短片
林峯、劉俊謙、胡子彤與張文傑在新片《九龍城寨之圍城》中打到飛起,為應付拳拳到肉的場面,「四兄弟」拍攝前接受了一個月的特訓,林峯自爆第一日訓練就練到嘔,開工則跑到嘔:「電影係漫畫改編,會有啲誇張,但都係實打,訓練其實係練體能,第一日訓練真係Train到嘔,跑步、跳、碌地練1個鐘之後先練設計動作。拍攝最長試過打咗廿幾個鐘,大結局大場面都拍咗十幾日。」
而運動員出身的子彤雖然運動能力強,但也要苦練,他說:「鏡頭前出一拳好似好簡單,但拍出嚟感覺有力就真係要練,今次係硬橋硬馬,又要用日本刀,要花時間去鑽研點樣做得似。」至於首次拍動作戲的俊謙就由零開始:「動作係假但要做到真,需要好多訓練,練完體能就練拳腳、再練蝴蝶刀,抖都冇得抖。」文傑笑稱當武指看見你達到要求,就會再加招式,好似要測試大家極限。
由頭打到尾的林峯自嘲被人打得最多,其中在彌敦道拍攝被追殺狂奔戲更跑到嘔,笑言體能已經超越了開演唱會:「戲裏面畀唔同角色打,仲要喪跑,跑都跑到嘔,喺彌敦道出盡力真跑,好似不停咁一百米衝刺,連武師都跑到嘔,跑兩三次已經死咁滯。」雖然拍攝過程艱苦但他們皆相當享受,最後一日拍四兄弟的感情戲更感到難離難捨。
在拍攝期間受傷已經變成「四兄弟」日常,傷得最重的是林峯跟子彤,一個內傷、一個外傷,子彤下巴更傷到見骨縫了十多針,林峯則右腳十字靭帶斷了一半。對於成為動作電影接班人,專注做動作演員的文傑就表示有信心大家可以做到,認為只要付出,雖然未必睇到前景,但堅持就會成功。俊謙則覺得他會是動作演員的另一個新世代:「唔係要接大哥大班(洪金寶),接班概念好大壓力,亦冇得重複,可以創做新時代嘅動作片。」子彤則相信新片出街後會多了人相信香港動作片可以延續,最少也會覺得可以一試。林峯對於未來會否向動作演員發展表示要視乎導演需要,笑言拍動作戲上了癮,可以為動作片再嘔多一個月。
場地:No.5 Studio